USS Los Angeles (SSN-688)

USS Los Angeles (SSN-688), kapal selam pertama dalam kelasnya juga merupakan kapal ke-4 dalam Tentera Laut Amerika Syarikat yang dinamakan bersempena dengan nama bandar Los Angeles, California. Kontrak pembinaanya telah diberikan kepada Newport News Shipbuilding and Dry Dock Company yang berpangkalan di Newport News, Virginia pada 8 Januari 1971 dan lunasnya telah dibaringkan pada 8 Januari 1972. Upacara pelancarannya telah dilakukan pada 6 April 1974 oleh Anne Armstrong, dan pentauliahan dilakukan pada 13 November 1976 dengan Komander John E. Christensen menjadi pegawai memerintah yang pertama. Kapal ini menjadi hos bagi Presiden Jimmy Carter dan Wanita Pertama pada 27 Mei 1977 untuk sebuah pertunjukan di laut bagi menunjukan kemampuannya. Pada tahun 2007, Los Angeles merupakan kapal selam tertua yang berada dalam perkhidmatan aktif bersama Tentera Laut A.S. Pihak tentera laut membersarakan USS Los Angeles pada 23 Januari 2010, di Pelabuhan Los Angeles, Los Angeles, California, bandar di mana ia mendapat namanya. Bilik pegawai dalam armada kapal selam tertua ini menyimpan papan tanda cribbage persendirian milik Richard O'Kane, dan selepas Los Angeles dilucut tauliah; papan tanda ini dialihkan ke kapal selam terua seterusnya iaitu .

Pembersaraan
Los Angeles telah dinyahaktifkan pada 1 Februari 2010 dan dibersarakan pada 4 Februari 2011. Bilik mes pegawai di dalam kapal selam tertua dalam armada yang menyimpan papan tanda cribbage persendirian milik Richard O'Kane, selepas perlucutan tauliah Los Angeles telah dialihkan ke dalam kapal selam tertua seterusnya: USS Bremerton (SSN-698). Los Angeles kemudian memasuki Program Kitar Semula Kapal-Kapal Selam Tentera Laut A.S pada 1 Februari 2010, dan siap sepenuhnya pada 30 November 2012.

Rujukan

Pautan luar 

 

Kapal selam kelas Los Angeles
Kapal selam dalam Tentera Laut Amerika Syarikat
Kapal selam nuklear dalam Tentera Laut Amerika Syarikat
Kapal 1974